કંપનીઓ હવે નોકરી માટે અરજી કરનારાઓની સૉશિયલ મિડિયા પ્રૉફાઇલનું બારીકાઈથી નિરીક્ષણ કરે છે અને તેના લીધે કેટલાક ઉમેદવારોને નકારી પણ કાઢે છે. માત્ર નોકરી સાથે સંબંધિત સૉશિયલ મિડિયા વેબસાઇટનો જ તેમાં સમાવેશ નથી થતો- પરંતુ ટ્વિટર, ઇન્સ્ટાગ્રામ અને ફેસબુકની પણ ચકાસણી કરવામાં આવે છે. કઢંગી તસવીરો, અપમાનજનક સંદેશાઓ, કેટલાંક જૂથોનું સભ્યપદ અથવા જૈવિક માહિતી જે ઉમેદવાર દ્વારા આપવામાં આવેલી માહિતી સાથે સુસંગત ન થતી હોય તે બધાંના કારણે ઉમેદવારને નોકરી ન મળે તેવું બની શકે અથવા તો નોકરીમાંથી હાથ ધોવો પડે તેવું પણ બને.